o
Tänään haluan kertoa, miten voit selvitä vaikeista ajoista iloisena.
Siitä puhumme seuraavaksi.
ILOA ARKEEN Realistiset odotukset 2/2
Ehkä sinun on käännettävä jotakin toisinpäin.
Sinun ei ehkä tarvitse kuin ottaa odotuksesi pomoa, maailmaa, -
pankkitiliäsi ja itseäsikin kohtaan ja antaa ne Jumalalle.
Hän on ainoa, joka ei koskaan petä meitä.
Kuuntele näitä jakeita.
Ps. 31:1: Toivoni Herraan ei tuota pettymystä.
Ps. 42:5: Miksi olet masentunut, sieluni? Pane toivosi Jumalaan.
Daavid oli masentunut. Seuraavan kerran kun masennut, -
kysy: mikä sai minut pettymään? Pettymys johtaa masennukseen.
Mikä sai minut pettymään ja miksi?
Koska olin kohdistanut odotukseni väärään asiaan.
Onko ketään kuulolla?
Hetkinen nyt, onko väärin odottaa jotakin ihmisiltä?
Ei, mutta pidä huolta, ettet odota heiltä niin paljon, -
että kun he pettävät, olet mennyttä.
Pidä huolta, että vaikka kerrot, mitä toivot heiltä, -
todellinen toivosi ja odotuksesi ovat Jumalassa.
Tunnetko ihmisiä, jotka eivät osaa antaa sinulle tarvitsemaasi?
Onko joku huomannut, että miehet ja naiset ovat erilaisia?
Kuinka monen puoliso on aivan erilainen kuin sinä?
Mieheni kävi tänään ostoksilla.
Hyvä, Dave.
Kerroin käyttäväni M-koon paitoja ja 10-numeroisia housuja.
Minä vain vitsailin. Hän palasi muutaman kassin kanssa.
Kahdet kengät hänelle, paitoja, mutta ei mitään minulle.
Tämä on vain esimerkki. Toisena päivänä se olisi voinut haitata.
Olen pannut toivoni ja odotukseni Jumalaan. Aamen.
Tiedän, että tuotan pettymyksiä Davelle ja hän minulle.
Se ei tarkoita, ettemme rakasta toisiamme valtavasti.
Ongelmat alkavat kun ajattelemme: Olisin odottanut, että sinä...
Juuri siinä on ongelma. Kun kohdistamme odotuksemme ihmisiin, -
Jumala ei pidä siitä. Mitä sitten tapahtuu?
Hän on mustasukkainen Jumala.
Tiedän monien sanovan, ettei siinä ole mitään järkeä.
Miten Jumala muka voi olla mustasukkainen? Ei niin kuin me, -
mutta hän rakastaa meitä niin paljon, että haluaa huomiotamme -
ja sitä, että panemme toivomme häneen.
Jos odotamme liikaa ihmisiltä, palauttaakseen meidät oikeaan -
asemaan Jumalan on osoitettava meille heidän heikkoutensa.
Kun joku loukkaa ja tuottaa pettymyksen, -
palaat lopulta luottamaan Jumalaan.
Kun sinuun koskee, vetäydyt lähemmäs Jumalaa -
kuin koskaan aikaisemmin.
Moni eroaa, koska odottaa kumppanin tekevän hänet onnelliseksi.
Et tee minua onnelliseksi.
Ehkä tarvitset paljon rohkaisua.
Ehkä puolisosi ei edes tunne koko sanaa.
Ehkä rakkauden kielesi on rohkaisevia sanoja -
ja puolisosi rakkauden kieli helliä kosketuksia.
Hän koskettaa, vaikka haluaisit rohkaisua -
ja sanot: Näpit irti ja rohkaise minua!
Aina sinä olet kimpussa. Näpit irti!
Minä vain kaipaan rohkaisua.
He eivät käsitä alkuunkaan. En tarkoita, ettei pitäisi oppia.
Olen huomannut, että yksi parhaista tavoista palvella -
on tutustua heihin, selvittää heidän tarpeensa ja täyttää ne.
Ei ainoastaan antaa sitä, minkä antaminen on helppoa.
Paavali oppi olemaan kaikille kaikkea.
Jos haluamme hyviä ihmissuhteita, on otettava selvää tarpeista -
ja täytettävä niitä uhrautuen. En ole luonnostani rohkaisija, -
mutta olen oppinut rohkaisemaan noin 20 vuoden aikana.
Joudun panostamaan siihen enemmän kuin joku, jolla on siihen lahja, -
mutta olen päättänyt rohkaista, koska sitä tarvitaan. Kaikki eivät -
ole hengellisesti valmiita siihen, eivätkä osaa rohkaista, -
eikä heillä ole sellaista lahjaa, joten voit pettyä tämän tästä.
Laitoin ruokaa kaiken päivää, etkä edes kehunut sitä.
Siivosin kotiamme koko päivän, mutta sinä tulet ja sotket sen.
Tein hyväksesi sitä ja tätä...
Tee näin: Mene Jumalan eteen.
Jumala, kaipaan rohkaisua.
Minun on saatava rohkaisua. Pyydän, että annat sitä -
kenen tahansa kautta sitten haluatkin.
Pyydän sitä sinulta, enkä ihmisiltä.
Kun teet näin, Jumala voi vaikuttaa henkilössä, jolta rohkaisua toivoit -
ja laskea sen hänen sydämelleen. Se on Jumalan teko -
eikä sinun hänelle antamasi rohkaisemiskäsky.
Saarnaan paremmin kuin annatte ymmärtää.
Ja vielä kipeillä jaloilla.
Ylistys Herralle. Room. 5:2.
Tai luetaan jakeet 2-5, niin nostan esiin tärkeitä asioita.
Kristus on avannut meille pääsyn tähän armoon, jossa nyt -
lujasti pysymme. Riemuitsemme siitä toivosta, että pääsemme -
Jumalan kirkkauteen.
Jumalan kirkkaus tarkoittaa ilmestystä Jumalan mahtavuudesta.
On iloittava toivosta, että saamme parhaan, mitä Jumalalla on meille.
On odotettava hyviä asioita. Muutoin ei voi iloita.
Riemuitsemme jopa - milloin? Nyt.
Nyt. Riemuitsemme jopa ahdingosta, sillä tiedämme, että ahdinko -
saa aikaan kestävyyttä, kestävyys kasvattaa luonnetta -
ja sellainen luonne tuo iloista ja luottavaista pelastuksen toivoa.
Eikä se toivo tuo koskaan pettymystä tai ole häpeäksi, -
sillä Jumala on vuodattanut rakkautensa sydämiimme -
antamalla meille Pyhän Hengen.
Toivo, jonka olemme panneet Jumalaan ei tuota pettymystä.
Läpimurtoa odottaessa ja vaikeuksien keskelläkin -
voimme iloita, koska toivomme ja odotuksemme on kohdistettu oikein.
Sanoisiko joku aamenen?
Tunnen harvoja uskovia, jotka ovat jatkuvasti tyytyväisiä.
En tiedä mitään, mikä toisi enemmän kunniaa Jumallalle -
kuin se, että sanoisimme: Jumala, olen onnellinen sinussa.
Haluaisin kyllä, että hän lopettaisi sen ja hän aloittaisi tuon, -
pomoni tekisi näin, sää näin ja maailma noin, -
mutta Herra, vaikkei niin tapahtuisikaan, -
voin olla tyytyväinen sinussa. Olen tyytyväinen sinussa.
En tiedä, onko kukaan kokenut samaa, mutta olin vuosikausia tyytymätön.
Milloin mistäkin syystä.
Tietääkö kukaan, mitä tarkoitan?
Ymmärrämme varmasti, ettei kyse ole siitä.
Jumala ei halua meitä aina vain uuteen pulaan sytyttääkseen meitä.
Mihin kohdistat odotuksesi? Kenelle olet vihainen?
Mitä haluat niin paljon, että se on tehdä sinut hulluksi?
Puhun nyt himosta.
Himo ei ole ainoastaan seksuaalista.
Voit himoita asemaa seurakunnan ylistysryhmässä.
Voit himoita asemaa työpaikalla.
Voit himoita suurempaa kotia,
tietynlaista autoa tai tiettyä seuraa.
Tämä on oma määritelmäni himosta.
Olen tehnyt tätä niin kauan, että voin keksiä omia määritelmiä.
Tämä on Joyce Meyerin määritelmä.
Ehkä se vielä joskus päätyy sanakirjaan.
Himoitsemme, kun haluamme jotakin niin paljon, -
ettemme voi olla onnellisia ilman sitä.
Jos minun on saatava kutsu juhliin ja kuuluttava ryhmään, -
jotta voisin olla onnellinen, -
olen alueella, jolla vihollinen voi leikkiä tunteillani.
Ehkä olisin halunnut kutsun. Voi ottaa koville, etten saanut.
Minun pitäisi kuitenkin pystyä säilyttämään iloni, toivoni -
ja odotukseni Jumalassa.
Kenties toivoin ylennystä ja ajattelin ansaitsevani sen, -
mutta toivoni ei ole pomossa, koska ihmiset tekevät typeryyksiä.
Ihmiset eivät aina täytä tarpeitamme, arvosta meitä, -
näe uurastustamme, maksa meille ansiomme mukaan, -
kohtele meitä oikein tai anna meille ansaitsemaamme arvoa.
On nostettava katse heistä Jumalaan ja sanottava: En aio vihata heitä, -
vaikka he eivät anna sitä mitä haluan. Panen toivoni sinuun.
Jos teet niin, koet jotakin takautuvasti.
Takautuvasti.
Sitten Jumala antaa sinulle jotakin paljon parempaa.
Kuinka moni uskoo niin suureen Jumalaan, että hän voi antaa -
jotakin paljon parempaa kuin odotat?
Paljon parempaa kuin odotat.
Oletko katsellut kaatopaikan romuja miettien niiden tarinoita?
Kun ajoimme kaatopaikan ohi, -
Dave sanoi, että se kaikki oli joskus jonkun unelma.
Miten moni menetti perheensä jonkin kaatopaikalla lojuvan takia?
Miten moni ei totellut Jumalaa jonkin kaatopaikalla lojuvan takia?
Älä koskaan ole tottelematon Jumalaa kohtaan tavaran takia.
Rikkaalla nuorukaisella oli liikaa omaisuutta.
Monet eivät ymmärrä kertomusta rikkaasta nuorukaisesta.
Hän tiesi, ettei hänellä ollut kaikki kohdallaan kysyessään: -
Mitä minun pitää tehdä, jotta saisin ikuisen elämän? Hän etsi.
Jeesus sanoi: Pidä käskyt, kunnioita Jumalaa ja vanhempiasi.
Hän sanoi tehneensä niin ja taisi olla tyytyväinen itseensä.
Hän kysyi vain varmistaakseen.
Sitten Jeesus sanoi: Anna omaisuutesi köyhille.
Raamattu kertoo, että hän lähti surullisena, koska omisti paljon.
Yrittikö Jeesus viedä hänen omaisuutensa?
Ei häntä omaisuus kiinnostanut. Kertomuksen loppuosassa sanotaan, -
että joka antaa sen, mitä Jumala pyytää, -
saa tässä elämässä satakertaisesti takaisin.
Antaessaan sen mitä Jumala pyysi hän olisi saanut paljon enemmän.
Jeesus pyysi omaisuutta vain, koska tiesi hänen olevan kiinni siinä.
Osan meistäkin on irrottauduttava asioista ja tavaroista.
Sanomme, että Jumala on ykkönen, mutta onko hän sitä?
Älä kuvittele, ettei Jumala silloin tällöin koettele sinua -
suhteessa rahaan ja omaisuuteen.
Kun vähiten odotat, hän pyytää kätkemiäsi rahoja.
Sinun "omia" rahojasi.
Minulla on lahjakortteja pienessä pussissa.
Olen saanut ne joulu- ja syntymäpäivälahjaksi.
Samalla olen saanut vähän rahaa. Joku antoi 20, joku 100, -
ja laitoin ne samaan pussiin.
En tiedä miksi, mutta pussiin on joskus mukava kurkistaa.
Emmekö pidäkin sellaisesta?
Tätä ennen kukaan ei tiennyt pussistani.
Pidämme siitä, että meillä on vähän muiden tietämättä.
Eikö olekin raivostuttavaa, kun Jumala pyytää sitä?
Osa teistä ei maksa kymmenyksiä, -
mutta jotkut jotka maksavat ovat ylpeitä itsestään.
Odotapas, kun Jumala pyrkii ostosrahoillesi.
Se vasta hermostuttaakin.
Hän ei yrittänyt viedä mieheltä mitään.
Älä ole tottelematon Jumalalle omaisuuden tähden.
Joskus se kuitenkin päätyy kaatopaikalle.
Miten moni lankeaakaan omaisuuden, menestyksen tikkailla ylenemisen -
tai Jumalan valtakunnassa menestymisen takia?
Meillä voi olla aivan samoja ongelmia kuin maailmassa, -
vaikka yritämme nimetä ne hengellisesti.
Pastorin mainitseminen ei tee kaikesta hengellistä.
Meitä voi silti ohjata väärä tärkeysjärjestys.
Vaikka yrittäisimme tehdä kaiken Jeesuksen nimessä, se ei onnistu.
Miten moni omaisuuden tähden menettää perheensä, -
pilaa terveytensä, ajaa itsensä hulluuden partaalle -
ja on sellaisessa paineessa, ettei pysty kunnolla puhumaan toisille.
Minkä tähden? Saadakseen nimensä toimiston oveen?
Saadakseen nimensä parkkiruutuun?
Saadakseen omat käyntikortit?
Hyvä ihme, minkälaisista asioista innostumme.
Osa työntekijöistä haluaa tietää tittelinsä ennen työhuonettaan.
En minäkään tiedä titteliäni, joten älä huoli omastasi.
Älä ole tottelematon Jumalaa kohtaan omaisuuden tähden.
Älä tee ihmissuhteissa myönnytyksiä suhteessa Jumalaan.
Jos suhde pakottaa myönnytyksiin koskemattomuudessasi, -
muista, että sellaiset ihmiset usein häipyvät elämästäsi yhtäkkiä.
Jos jonkun on päästävä hallitsemaan minua ollakseen ystäväni, -
hän ei ole kovin hyvä ystävä.
Dave on ystävä, koska on auttanut minua olemaan kaikkea mitä olen.
Todelliset ystävät auttavat meitä olemaan kaikkea mitä voimme olla.
Eivät ne, jotka yrittävät saada meidät tekemään mielensä mukaan.
Enkö saarnaakin hyvin?
Ihmiset ja maailma tuottavat pettymyksiä.
Onpa kielteinen sanoma.
Eikä ole. Minä vain kerron, mihin tulee panna toivonsa.
Pane se kallioon, jota ei voi siirtää.
Pane se häneen, joka ei koskaan muutu.
Jeesus panosti paljon opetuslapsiinsa.
Hän vietti heidän kanssaan aikaa, -
valitsi heidät - mikä kunnia - vietti 3 vuotta heidän kanssaan, -
oli aina heidän tukenaan, vastaili heidän typeriin kysymyksiinsä, -
kesti yhtä ja toista. Mutta kun hän tarvitsi heitä, -
kun hän tarvitsi heitä -
suurimman kärsimyksensä hetkellä, he kävivät nukkumaan.
Ettekö voi rukoilla kanssani yhtä tuntia?
Minusta on kaunista, -
ettei hän ollut vihainen.
Kuunnelkaa tätä.
Hän ei antanut heidän tekojensa häiritä omaa tehtäväänsä.
Tämä on tärkeää.
Meidän on käsitettävä, miten paljon vihollinen käyttää pettymyksiämme -
suhteessa ihmisiin johtaakseen meitä harhaan, sivupoluille, -
niin että pystymme tuskin toimimaan.
Hän toivoi, että he olisivat rukoilleet hänen kanssaan ja sanoi: -
Ettekö voi rukoilla kanssani yhtä tuntia?
Pietari kielsi edes tunteneensa hänet.
Silti Jeesus sanoi pääsiäisaamuna Marialle: -
Mene kertomaan opetuslapsille ja Pietarille.
Se puhuu paljon.
Vain Pietari mainittiin nimeltä. Jeesus tiesi, miltä hänestä tuntui.
Hän tiesi, että Pietari tunsi olevansa alhaisista alhaisin.
Mene kertomaan opetuslapsille, äläkä unohda Pietaria.
Hän on yhä osa porukkaa.
Se ei yllättänyt Jeesusta, koska hän tunsi ihmisluonnon.
Olen käsittänyt tämän, eikä tämä ole kielteistä.
Tiedän, että aviomieheni tuottaa joskus pettymyksiä.
Se ei tarkoita, että rakastaisin vähemmän. Hänkin pettyy minuun.
Tiedän, että neljä ihanaa lastani tuottavat joskus pettymyksiä.
Odotamme heiltä sitä ja tätä ja tuota...
Joskus odotamme heidän toteuttavan omia unelmiamme, -
toimivan niin kuin me haluamme, opiskelevan haluamaamme ammattiin.
Emme mekään tehneet niin vanhempiemme mieliksi.
Löytyykö muita todistajia?
Mitä sanoit vanhemmillesi? Tämä on minun elämäni!
Aion elää sen niin kuin haluan!
Kuulehan, miten voit kolminkertaistaa ilosi -
yhdessä yössä.
Omaksu sanomani.
Siirrä odotuksesi asioista, maailmasta ja ihmisistä Jumalaan.
1. Joh. 2:15: Älkää rakastako maailmaa älkääkä sitä, -
mikä maailmassa on. Jos joku maailmaa rakastaa, -
niin Isän rakkaus ei ole hänessä. Sillä kaikki, mikä maailmassa on, -
lihan himo, silmäin pyyntö ja elämän korskeus, -
se ei ole Isästä, vaan maailmasta.
Jae 17: Maailma katoaa. Kaikki päätyy kaatopaikalle.
Kun tuot jotakin kotiin, se on jo aloittanut rappeutumisen.
Älä palvo sitä.
Älä kiinny siihen liikaa.
Säilytä toivosi ja odotuksesi Jumalassa. Lopuksi sanon vielä: -
Varo myös sitä, mitä odotat itseltäsi.
Perfektionisti, joka ei anna Jumalan työstää itseään -
ja tuoda tasapainoa, ei voi koskaan olla tyytyväinen, -
koska odottaa jatkuvasti jotakin, mitä ei koskaan saa.
ILOA ARKEEN
Jumala haluaa sinun odottavan suurempia. Siitä kertoo tämä jae: -
Jes 30:18 sanoo: Herra toden teolla odottaa ja kaipaa, -
että voisi olla teille armollinen. Hän nousee armahtaaksensa teitä; -
sillä Herra on oikeuden Jumala. Autuaita, onnellisia, menestyviä -
kaikki, jotka häntä tosissaan odottavat, -
katsovat häneen ja kaipaavat häntä, hänen voittoaan, rakkauttaan, -
rauhaansa, iloaan ja verratonta, ehyttä yhteyttä häneen.
Minulle jae kuvaa Jumalaa, joka katselee taivaasta -
haluten löytää jonkun, jolle voisi olla hyvä.
Sinun täytyy odottaa Jumalan olevan hyvä sinulle.
Se luo yhteyden, jossa Jumala voi tehdä parhaansa.
Tarjoamme 4-osaista opetus-cd:täni tyytyväisyydestä.
Tyytyväisyys ei tule siitä, että sinulla on kaikki mitä haluat.
Se on sydämen asenne, joka on käsiteltävä hengessä.
Tyytyväisyys on parasta. Ei niin, ettei halua muutosta, -
vaan niin, ettei ole nyt levoton tai poissa tolaltaan.
Rakastamme teitä ja haluamme Jumalan parasta elämäänne.
Tarjoamme Jumalan sanaa, koska se on parasta elämällesi.
Todellinen voitto ja vapaus eivät tarkoita ongelmattomuutta.
Todellinen vapaus on sitä, etteivät ongelmasi vaivaa sinua.
Opi elämään elämää, josta nautit. Tilaa Contentment and Satisfaction.
Aloita opetuksen avulla elämä, josta pidät.
Tilaa englanninkielinen opetus osoitteessa www.joycemeyer.org
Seuraavassa jaksossa:
Annetaan Jumalan kasvattaa meitä.
Ajatellaan enemmän Jumalan luonteen kaltaisuutta -
kuin olosuhteitamme. Jumala huolehtii niistä kun sen aika on.
Olen mielestäni kristitty. Uskon Jumalaan.
Asiat ovat vain mutkistuneet.
On paljon kiirettä. Haluaisin kuulla Hänen äänensä taas.
Olen epäillyt Jumalan olemassaoloa, ja ollut lähellä luopua uskosta.
Joyce Meyerin tuorein julkaisu antaa uuden näkökulman elämään: -
Hearing From God Each Morning.
Minne rahat menevät? Ota selvää.
Suomennos: Johanna Hartikainen